Boeing KC-97 Stratotanker

Το Boeing KC-97 Stratotanker ήταν αεροσκάφος εναέριου ανεφοδιασμού, Αμερικανικής σχεδίασης και κατασκευής. Για πολλά χρόνια απότελούσε την ραχοκοκαλιά του στόλου των ιπτάμενων τάνκερ της Αμερικανικής Πολεμικής Αεροπορίας, μέχρι την αντικατάστασή του από το KC-135.

 Ιστορία 

Η Αμερικανική Πολεμική Αεροπορία χρησιμοποιούσε το KC-97 από το 1950 έως την αντικατάστασή του από το KC-135 στις αρχές του 1956. Συνέπεια της αντικατάστασης, τα KC-97 παραδόθηκαν σε μονάδες Εφεδρείας και στην Αεροπορική Εθνοφρουρά, μέχρι την οριστική απόσυρση του τύπου το 1978, όταν η Αεροπορική Εθνοφρουρά του Τέξας και της Γιούτα αντικατέστησαν τα KC-97L με C-130 και KC-135 αντίστοιχα. 

Συνολικά παραλήφθηκαν από την Boeing 816 KC-97 Stratotanker, σε αντίθεση με τα μόνο 74 αεροσκάφη της βασικής έκδοσης C-97 Stratofreighter. Το KC-97 έφερε εμβολοφόρους κινητήρες που κατανάλωναν βενζίνη, αλλά μετέφερε αεροπορικό καύσιμο για τις αποστολές ανεφοδιασμού και για το λόγο αυτό έφερε δύο ανεξάρτητα συστήματα διαχείρισης καυσίμου. Επίσης οι δύο κινητήρες τζετ τοποθετήθηκαν προκειμένου να αυξηθεί η ταχύτητα και το ύψος πτήσης και να μπορεί το αεροσκάφος να εξυπηρετεί αεροσκάφη υψηλών επιδόσεων. 

Τα KC-97 ήταν πολύ σημαντικά στις στρατηγικές αποστολές των βομβαρδιστικών B-47 Stratojet ανά τον κόσμο. Χαρακτηριστικό παράδειγμα αποτελούσε η υποστήριξη των αναγνωριστικών αποστολών από την αεροπορική βάση Thule, πάνω από τον αρκτικό κύκλο.

 Εξέλιξη 
Το KC-97 Stratotanker είναι η έκδοση εναέριου ανεφοδιασμού του C-97 Stratofreighter και του πολιτικού Boeing 377 Stratocruiser, τροποποιημένου με την τοποθέτηση των απαραίτητων δεξαμενών καυσίμου, σωληνώσεων και του προβολού ανεφοδιασμού. Ο κύριος (πάνω) χώρος φόρτωσης ήταν ικανός να μεταφέρει υπερμεγέθες φορτίο, προσβάσιμο από μια μεγάλη πρευρική θύρα φόρτωσης, στην αριστερή πλευρά την ατράκτου. Το φορτίο καυσίμου μεταφερόταν σε δεξαμενές στο κατώτερο επίπεδο φορτίου. Όλα τα επίπεδα φορτίου ήταν θερμενόμενα και έφεραν συστήματα ελέγχου της πίεσης, επιτρέποντας τις πτήσεις σε μεγάλο υψόμετρο. 

 Χρήστες 
  Πολεμική Αεροπορία των ΗΠΑ (USAF)
  Ισπανική πολεμική Αεροπορία (SPAF)
  Αμυντικές δυνάμεις του Ισραήλ (IDF)

 ΕκδόσειςAIRTime Publishing. (2006). International Air Power Review, Vol 20. ISBN 1-880588-91-9 
 KC-97A: Τρία C-97 μετατράπηκαν σε αεροσκάφη εναέριου ανεφοδιασμού. Μετά την πιστοποίηση του τύπου μετατράπηκαν πάλι στην αρχική τους έκδοση.
 KC-97E: 60 εργοστασιακά αεροσκάφη παραγωγής. 
 KC-97F:159 εργοστασιακά αεροσκάφη παραγωγής.
 KC-97G: 592 εργοστασιακά αεροσκάφη παραγωγής διπλού ρόλου εναέριου ανεφοδιασμού και μεταφοράς φορτίου. Τα KC-97G έφεραν υποπτερυγικές δεξαμενές καυσίμου. Πολλά αεροσκάφη μετατράπηκαν σε μεταφορικά αεροσκάφη ή διάσωσης.
 GKC-97G:5 KC-97G χρησιμοποιήθηκαν ως εκπαιδευτικά αεροσκάφη εδάφους.
 JKC-97G:1 αεροσκάφος τροποποιήθηκε για να δοκιμές των κινητήρων J47.
 KC-97H :1 αεροσκάφος τροποποιήθηκε πειραματικά για ανεφοδιασμό με το σύστημα hose-and-drogue 
 KC-97L:81 αεροσκάφη τροποποιήμενα με δύο επιπλέον κινητήρες τουρμποτζέτ για μεγαλύτερη ώση. 

 Πηγές 

 Εξωτερικοί σύνδεσμοι 

 Το KC-97 στην επίσημη ιστοσελίδα της Boeing
 Το KC-97 στο fas.org
 Το KC-97 στο globalaircraft.org
 Το KC-97 στο globalsecurity.org
 Το KC-97 στην ιστοσελίδα του Εθνικού Μουσείου της Αμερικανικής Πολεμικής Αεροπορίας
 Σελίδα αφιερωμένη στο KC-97 Angel of Deliverance

Κατηγορία:Αεροσκάφη εναέριου ανεφοδιασμού
KC-97 Stratotanker
Κατηγορία:Εμβολοκινητήρια στρατιωτικά αεροσκάφη